ఎం. గిరిజా ప్రియదర్శిని

మాటూరి గిరిజ ప్రియదర్శిని  (1970 - 2025 మే 04) భారతదేశానికి చెందిన న్యాయమూర్తి. ఆమెను తెలంగాణ హైకోర్టు న్యాయమూర్తిగా 2022 ఫిబ్రవరి 3న సుప్రీంకోర్టు కొలీజియం కేంద్రప్రభుత్వానికి సిఫారసు చేసింది.

జననం, విద్యాభ్యాసం
ఎం. గిరిజా ప్రియదర్శిని 1970లో ఆంధ్రప్రదేశ్ రాష్ట్రం, విశాఖపట్నం జిల్లా, విశాఖపట్నం పట్టణంలో అప్పారావు, నాగరత్నమ్మ దంపతులకు జన్మించింది. ఆమె విశాఖపట్నంలోని ఎన్‌బీఎం లా కాలేజీ నుండి ఎల్‌ఎల్‌బీ పూర్తి చేసి 1995లో న్యాయవాదిగా పేరు నమోదు చేసుకుంది.
ఆంధ్రప్రదేశ్ లోని విశాఖపట్నానికి 
చెందిన జస్టిస్ మాటూరి గిరిజా ప్రియదర్మిని తండ్రి అప్పారావు వాణిజ్య పన్నులశాఖ అధికారిగా పనిచేశారు. తల్లి నాగరత్నం గృహిణి ఇంటర్ పూర్తికాగానే డాక్టర్ కె.విజయకుమార్ తో అమెకు వివాహం జరిగింది. భర్త విజయ్ కుమార్ ఐఐటీలో ఎంటెక్ పూర్తిచేసి వ్యాపార రంగంలో ఉన్నారు. వీరికి నిఖిల్, అఖిల్ కుమారులు వివాహమైన తర్వాత ఆమె తన విద్యాభ్యాసాన్ని కొనసాగించారు.ఆంధ్ర విశ్వవిద్యాలయం నుంచి సోషియాలజీ, పబ్లిక్ అడ్మినిస్ట్రేషన్, పొలి టికల్సైన్స్లో మాస్టర్స్ డిగ్రీలు పొందారు. 1995లో విశాఖపట్నం లోని ఎన్.బి.ఎం. లా కాలేజీ నుంచి మూడేళ్ల న్యాయశాస్త్ర పట్టా అందుకు న్నారు. 1997లో ఆంధ్ర విశ్వవిద్యాలయం నుంచి లేబర్ అండ్ ఇండస్ట్రి యల్ లాలో ఎల్.ఎల్. ఎం. పూర్తిచేశారు. ఆమె రాజ్యాంగచట్టంలో అత్య ధిక మార్కులు సాధించి ప్రథమస్థానంలో నిలిచారు.

వృత్తి జీవితం
ఎం. గిరిజా ప్రియదర్శిని ఎల్‌ఎల్‌బీ పూర్తి చేశాక విశాఖపట్నం జిల్లా కోర్టులో ఏడేళ్లు ప్రాక్టీస్‌ చేసి 2008లో జిల్లా జడ్జి పరీక్షల్లో ఉత్తీర్ణులై గుంటూరు అదనపు జిల్లా జడ్జిగా బాధ్యతలు చేపట్టింది. ఆమె తరువాత ఖమ్మం ఫ్యామిలీ కోర్టులో మూడేండ్లు, విజయనగరం మొదటి అదనపు జిల్లా జడ్జిగా, నంద్యాలలో అదనపు జిల్లా జడ్జిగా, 2017లో ఒంగోలు జిల్లా కోర్టు చీఫ్‌గా పదోన్నతి అందుకొని ఆదిలాబాద్ జిల్లా కోర్టు ప్రధాన న్యాయమూర్తిగా, ఆ తర్వాత కరీంనగర్ జిల్లా కోర్టు ప్రధాన న్యాయమూర్తిగా పని చేసి ప్రస్తుతం తెలంగాణ రాష్ట్ర లీగల్‌ సెల్‌ సర్వీసెస్‌ అథారిటీ సెక్రటరీగా విధులు నిర్వహిస్తుంది. ఆమెను  తెలంగాణ హైకోర్టు న్యాయమూర్తిగా 2022 ఫిబ్రవరి 3న సుప్రీంకోర్టు కొలీజియం కేంద్ర ప్రభుత్వానికి సిఫారసు చేసింది. సుప్రీంకోర్టు కొలీజియం చేసిన సిఫార్సులను రాష్ట్రపతి రామ్‌నాథ్ కోవింద్ 2022 మార్చి 22న ఆమోదించాడు.
1995 సెప్టెంబరులో ఆంధ్రప్రదేశ్ బార్ కౌన్సిల్లో న్యాయవాదిగా పేరు నమోదు చేసుకున్నారు. న్యాయవాదిగా చేరిన తర్వాత, పి.ఉమా బాల కార్యాలయంలో దాదాపు ఏడేళ్లు పనిచేశారు. విశాఖపట్నంలో పదే ళ్లకు పైగా క్రియాశీల న్యాయవాదిగా ప్రాక్టీస్ చేశారు. సివిల్, క్రిమినల్, కార్మికచట్టం, వైవాహిక సంబంధిత కేసులను ఆమె వాదించారు.

2008లో ఆమె అదనపు జిల్లా జడ్జిగా బాధ్యతలు చేపట్టారు. ఉమ్మడి ఆంధ్రప్రదేశ్ లోని వివిధ ప్రాంతాల్లో పనిచేశారు. 2016 ఆగస్టు నుంచి 2018 డిసెంబరు వరకు ఒంగోలు ప్రిన్సిపల్ జడ్జిగా, 2019 జనవరి నుంచి 2020 అక్టోబరు వరకు ఆదిలాబాద్ ప్రిన్సిపల్ జిల్లా జడ్జిగా, తర్వాత 2022 మార్చి వరకు కరీంనగర్ ప్రిన్సిపల్ జిల్లా జడ్జిగా బాధ్యతలు నిర్వహించారు. 2022 మార్చి 24న తెలంగాణ రాష్ట్ర హైకోర్టు న్యాయమూర్తిగా పదోన్నతి పొందారు. ఆమె ప్రిన్సిపల్ జిల్లా జడ్జిగా పనిచేసిన సమయంలో ప్రకాశం, ఆదిలాబాద్' న్యాయసేవల సంస్థలు వరుసగా మూడుసార్లు (2016-19) జాతీయ న్యాయ సేవల సంస్థ నుండి నుంచి ఉత్తమ జిల్లా న్యాయ సేవల సంస్థలుగా గుర్తింపు పొందాయి. హైకోర్టు న్యాయమూర్తిగా బాధ్యతలు స్వీకరించడానికి ముందు ఆమె రాష్ట్ర లీగల్ సెల్ సర్వీసెస్ ఆథారిటీ కార్యదర్శిగా పనిచేశారు.

సాహితీ పిపాసి
జస్టిస్ గిరిజా ప్రియదర్శిని సాహిత్యాభిలాషి ఆమె  పుస్తకాలు చదవడం, కథలు రాయడం ఇష్టమైన పని అనారోగ్యంతో ఇంట్లో ఉన్నప్పుడు కూడా అనేక కథలు రాశారు. మహిళలలో 
స్ఫూర్తిని నింపేలా కథలు రాశారు. శాస్త్రీయ నృత్యం, సంగీతం లోనూ ఆమె కు అభిరుచులు ఉండేవి.

మరణం
అనారోగ్యంతో బాధపడుతున్న జస్టిస్ గిరిజా ప్రియదర్శిని చికిత్స పొందుతూ, పరిస్థితి విషమించి హైదరాబాదు గచ్చిబౌలిలోని ఏఐజీ ఆసుపత్రిలో 2025 మే 4న మరణించింది

మూలాలు

వర్గం:ఆంధ్రప్రదేశ్ వ్యక్తులు
వర్గం:1970 జననాలు
వర్గం:2025 మరణాలు